proxectonos/corpus_dominio_legal_administrativo_tmp huggingface dataset:
28/05/2012 | Administración LocalMunicipal
Malpica de Bergantiños
Secretaría
Resolución da Alcaldía de delegación no tenente de alcalde por ausencia do señor alcalde

Delegación de funcións O alcalde do Concello de Malpica de Bergantiños, con data de 11 de maio do ano actual, ditou a resolución que a continuación se transcribe: “RESOLUCIÓN DA ALCALDÍA N.º 291/2012 DE DELEGACIÓN NO TENENTE-ALCALDE POR AUSENCIA DO ALCALDE FEITOS: 1. Considerando que por parte do Sr. alcalde está previsto ausentarse do termo municipal o día 14 de maio por ter que desprazarse fóra do termo municipal por asuntos municipais. FUNDAMENTOS TÉCNICOS E XURÍDICOS: 1. Logo de ver que mediante a resolución da Alcaldía n.º 566 de 2011, foron nomeados os tenentes de alcalde que de acordo co establecido no artigo 47 do ROF, corresponde a estes: “substituír na totalidade das funcións e por orden do seu nomeamento ao Sr. alcalde, nos casos de ausencia, enfermidade (.). Sendo preciso a expresa delegación por parte do alcalde que debe cumprir os requisitos establecidos no apartado 1 e 2 do artigo 44 do ROF. En base o anteriormente exposto e conforme ao establecido na Lei 7/1985, de 2 de abril de e no Regulamento de organización, funcionamento e réxime xurídico das entidades locais, aprobado por Real decreto 2568/86, esta Alcaldía RESOLVE: 1.º. Dispoñer que durante a miña ausencia na Alcaldía me substituia don Francisco Federico Osman Arbella, 1.º tenente de alcalde.2.º. Notificar persoalmente a presente resolución ao interesado 3.º. Dar conta ó Pleno da Corporación desta resolución na próxima sesión que se celebre 4.º. Publicar esta resolución no Boletín Oficial da Provincia, en cumprimento do disposto polo art.44.2 do ROF, así como no taboleiro de anuncios do Concello, sen prexuízo da súa efectividade dende o día seguinte ao da firma da resolución polo alcalde.” Malpica de Bergantiños, 11 de maio de 2012. O alcalde Eduardo Parga Veiga
28/05/2012 | Administración LocalMunicipal
Pontedeume
Aprobación definitiva expediente modificación de crédito nº 06/12: subexpediente nº 01/12 de suplemento de crédito

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 06/12: subexpediente nº 01/12 de suplemento de crédito financiado con baixas por anulación por un importe total de 107.837,26 euros (CENTO SETE MIL OITOCENTOS TRINTA E SETE EUROS CON VINTE E SEIS CÉNTIMOS), no orzamento do ano 2009, prorrogado para o ano 2012, aprobado inicialmente pola Corporación en Pleno, na sesión ordinaria que tivo lugar o 26 de abril de 2012, publicado o anuncio de exposición pública no Boletín Oficial da Provincia nº 82 do 2 de maio de 2012, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 24 de maio de 2012 O alcalde Asdo.: Gabriel Torrente Piñeiro
28/05/2012 | Administración LocalMunicipal
Porto do Son
Anuncio subministración de equipamento e musealización do museo do Mar de Porto do Son

O Concello de Porto do Son convoca licitación pública para adxudicar o contrato mixto de subministración e servizos “Subministración de equipamento e musealización do Museo do Mar de Porto do Son”. 1.- Poder adxudicador. a) Organismo: Concello de Porto do Son. b) Dependencia que tramita o expediente: Secretaría do concello. c) Obtención de documentación e información: Secretaría do Concello de Porto do Son: Rúa Atalaia, s/n – 15970 Porto do Son (A Coruña). Teléfono: 981 86 74 12. Fax: 981 76 73 58. Perfil do contratante: http://www.portodoson.org.Data límite de obtención de documentación e información: día anterior ao de remate do prazo de presentación de proposicións.2.- Obxecto do contrato. a) Tipo: contrato administrativo mixto de subministración e servizos. b) Descrición: subministración de equipamento e elaboración do proxecto museográfico do Museo do Mar de Porto do Son. c) División por lotes: non. d) Lugar de execución: Museo do Mar de Porto do Son. e) Execución e entrega: 1.- Prazo de execución: 90 días.2.- Lugar de entrega: Museo do Mar de Porto do Son.3.- Prórroga: non.4.- CPV: 92500000 2.- Tramitación e procedemento. a) Tramitación: urxente. b) Procedemento: aberto con multiplicidade de criterios de valoración. c) Criterios de adxudicación: cláusula 13ª do prego de cláusulas administrativas particulares.4.- Orzamento: a) orzamento de licitación: 217.556,05 euros. b) valor estimado: 184.369,53 euros. c) IVE: 33.186,52 euros.5.- Garantías. a) provisional: non. b) definitiva: 5% do importe de adxudicación excluído o IVE.6.- Requisitos específicos do contratista. a) Clasificación: non. b) Solvencia económica e financeira e solvencia técnica e profesional: cláusula 10ª do prego de cláusulas administrativas particulares.7.- Presentación de ofertas: no Rexistro Xeral do Concello de Porto do Son nun prazo de 8 días naturais desde o seguinte á publicación deste anuncio no BOP da Coruña.8.- Apertura de proposicións: cláusula 18ª do prego de cláusulas administrativas particulares.9.- O custo deste anuncio será de conta do adxudicatario. Porto do Son, 16 de maio de 2012. O Alcalde- Presidente Asdo. José Luis Oujo Pouso
28/05/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Conta xeral do presuposto de 2011. Aprobación inicial

ANUNCIO Ditaminada pola Comisión Informativa de Economía, Facenda e Especial de Contas do día 21 de maio de 2012, e de conformidade co estabelecido no artigo 212.3 do texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, exponse ao público a conta xeral do exercicio 2011 desta Deputación Provincial. A devandita conta quedará exposta por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales e oito (8) máis, os interesados poderán presentar as reclamacións, reparos ou observacións que estimen oportunas. A Coruña, 23 de maio de 2012. O PRESIDENTE O SECRETARIO XERAL Diego Calvo Pouso José Luis Almau Supervía
28/05/2012 | Administración LocalMunicipal
Camariñas
Anuncio de exposición pública de proxecto de tanatorio municipal

En sesión plenaria de data 4 de xullo de 2011, aprobouse o proxecto de obra denominado “Modificado de proxecto básico e proxecto de execución de construción de edificio para tanatorio municipal”, redactado polo arquitecto, D. Jorge Roura Traseira. O que se fai público, durante un prazo de vinte días hábiles, contados desde o día seguinte á publicación deste anuncio no BOP, a efectos de reclamacións, en cumprimento do preceptuado no art.52 do Decreto 134/1998, do 23 de abril, sobre policía sanitaria mortuoria e o art.86 da lei 30/1992, do 26 de novembro Camariñas, a 24 de maio de 2012 O Alcalde, Asd.: Gregorio Rafael Miguel Eloy Bruckmann Totoricaguena.
28/05/2012 | Administración LocalMunicipal
Noia
Secretaría
Notificación de expedientes en materia de tráfico

Segundo o disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo, publícase a relación dos expedientes sancionadores, instruídos e tramitados no Departamento de Secretaría, en tanto a notificación no último domicilio coñecido non se lles puido practicar ás persoas ou entidades denunciadas. Por medio deste edicto notifícase a cada un dos interesados que máis abaixo se indican os expedientes e a fase do procedemento sancionador na que se atopan. O expediente poderá ser consultado no Departamento de Secretaría do Concello de Noia, r/ Rosalía de Castro, n.º 2, Noia, en horario de 9 a 14 horas. PCTO.: LSV= Lei de seguridade viaria. CIR= Regulamento xeral de circulación. ART.= Artigo. P= Puntos. Noia, 18 de maio do 2012. O alcalde Asdo.: Rafael García Guerrero
28/05/2012 | Otras Entidades y Anuncios ParticularesUniversidades
Universidade da Coruña
Facultade de Ciencias
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula. De acordo co disposto na Resolución Reitoral de 27 de abril de 2012 sobre o procedemento para a recadación de “impagados” por prezos públicos de matrícula, o interesado terá a súa disposición o expediente, durante o prazo de dez días naturais contados desde o seguinte ao da publicación deste anuncio, para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Ciencias, Campus de A Zapateira — A Coruña (Tfno.981 167000 ext.2060) A Coruña, 14 de maio de 2012 O decano, Asdo: Horacio Naveira Fachal
28/05/2012 | Administración LocalMunicipal
Santa Comba
Licenza

EDICTO Solicitando desta Alcaldía INGAROIL S. L. licenza municipal de actividade para a instalación para un CENTRO DE RECOLLIDA DE ACEITES USADOS E AULAS HIDROCARBURADAS, a situar na rúa País Elíseo, s/n, desta localidade, en cumprimento do disposto no art.8 do Decreto 133/2008, do 12 de xuño, no que s e regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pala actividade que se pretende instalar poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 30 de abril de 2012. O ALCALDE ASDO.: ANTONIO M. LANDEIRA GALLARDO
28/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Brión por mor das obras do proxecto “Proxecto modificado n.° 1 do corredor Brión-Noia. Treito do p. k. 0+000 ó 9+300”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de Brión Lugar: Centro Social Polivalente de Brión. Data: 5 de xuño de 2012, de 9.30 a 10.30 horas. Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 2 de maio de 2012. O xefe do Servizo Asdo.: Antonio López Blanco
28/05/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 60/2011

Resolución do 8 de maio de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Fene (expediente IN407A 60/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado do proxecto L. M. T. S., C. T. S., R. B. T. S. San Valentín. Situación: concello de Fene. Características técnicas: Liña eléctrica de media tensión subterránea a C. T. S. San Valentín, a 15/20 kV, cunha lonxitude de 0,140 km, coa orixe en empalmes proxectados na L. M. T. S. existente ASN-701, en tramo entre subestación Astano e o C. T. As Pías, condutor tipo RHZ1-2OL-12/20 kV 3(1x240 Al) e final no C. T. S. San Vanletín proxectado. Centro de transformación prefabricado, cunha potencia de 1.000 kVA e unha relación de transformación de 15.000/400-230 V. Rede de baixa tensión subterránea do C. T. S. San Valentín, coa orixe no C. T. S. proxectado, de 0,831 m de lonxitude, en condutor XZ1. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 8 de maio de 2012. Susana Vázquez Romero Xefa territorial da Coruña
28/05/2012 | Administración LocalMunicipal
Muxía
Aprobación inicial modificación orzamentaria

O Pleno en sesión de 18 de maio de 2012, aprobou inicialmente modificación orzamentaria por crédito extraordinario e suplemento de crédito Nº 1/2012 e modificación bases de execución presuposto, o que queda sometido á exposición pública durante 15 días. De non producirse reclamacións o acordo devirá definitivo. Muxía, 21 de maio de 2012. O alcalde Félix Porto
28/05/2012 | Administración LocalMunicipal
Oroso
Anuncio aprobación definitiva Ordenanza fiscal taxa utilización instalacións deportivas municipais

Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 30 de marzo de 2012, e publicado anuncio de aprobación provisional no BOP do 12 de abril de 2012: · Modificación ordenanza reguladora da taxa pola utilización das instalacións deportivas municipais. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: A) PISCINA MUNICIPAL No caso de familias numerosas, o carnet de abonado de empadroados terá un desconto do 20%. A presente modificación da ordenanza entrará en vigor ó día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso a 21 de maio de 2012 O Alcalde Manuel Mirás Franqueira
28/05/2012 | Administración LocalMunicipal
Ferrol
Inicio de expedientes de ordes de execución de limpeza de predios

EDICTO INICIO DE EXPEDIENTES DE ORDES DE EXECUCIÓN DE LIMPEZA DE PREDIOS Tendo en conta o establecido nos artigos 9 e 199.1 da Lei 9/2002, do 30 de decembro, de ordenación urbanística e protección do medio rural de Galicia, comunícaselles aos titulares das parcelas que se relacionan a continuación (cumprindo así o establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común), que se iniciou expediente de orde de execución dos traballos de limpieza precisos nas parcelas da súa titularidade que se indican, por razóns de seguridade, salubridade e ornato público. Os expedientes atópanse no Departamento de Medio Ambiente do Concello de Ferrol (praza de Armas, s/n, 15402 Ferrol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Así mesmo, advírtese a todos eles que deben contar cos permisos e autorizacións que procedan para a realización das tarefas de limpeza precisas. Ferrol, 4 de maio de 2012 O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
11/05/2012 | Administración LocalMunicipal
Vedra
Secretaría-Intervención
Plan de axuste 2012-2022

ANUNCIO O Pleno do Concello, en sesión ordinaria celebrada o 28 de marzo, en cumprimento do establecido no art.7 do R. D. L.4/2012, do 24 de febreiro, polo que se determinan obrigas de información e procedementos necesarios para establecer un mecanismo de financiamento para o pagamento aos proveedores das entidades locais (BOE núm.48/12, do 25 de febreiro), aprobou o Plan de axuste 2012-2022. Faise público que o Ministerio de Hacienda e Administracións Públicas valorou positivamente o citado Plan de axuste 2012-2022, o cal está a disposición dos interesados na Secretaría deste Concello. Vedra, 4 de maio de 2012. O alcalde Asdo.: Carlos Martínez Carrillo
11/05/2012 | Administración LocalMunicipal
Brión
Alleamento de parcela municipal

O Concello de Brión saca a licitación a enaxenación de parcela pertencente ao patrimonio municipal do solo, mediante procedemento aberto con varios criterios de adxudicación. OBXECTO DO CONTRATO: Enaxenación da parcela: Cota proindivisa en pleno dominio do Concello do 89,95%, por título de cesión en proxecto de compensación da finca: Urbana-finca núm.9-residencial 3-parcela na área de reparto núm.8, polígono 1, lugar de Lamiño, parroquia de San Fins de Brión, Concello de Brión, de superficie de mil noventa e cinco metros cadrados. Uso: residencial en altura. Aproveitamento: Correspóndelle unha edificabilidade de dous mil cento cincuenta metros cadrados e un aproveitamento de dous mil cento cincuenta unidades de aproveitamento. Linda: ao Norte, parcela número 5; ao Sur con rúa “B”, ao Leste, finca R-4 e ao Oeste con rúa “F”, polo seu lado Oeste introdúcese un pequeno regato. Dita finca está inscrita no Rexistro da Propiedade a favor de Urban Portfolio Inmobiliario S. L. con CIF: B-15582216, o 10,05% do pleno dominio por título de adxudicación en proxecto de compensación, e a favor do Concello de Brión, o 89,95% do pleno dominio por título de cesión en proxecto de compensación. Inscrita no Rexistro da Propiedade de Negreira no Tomo 1496, Libro 228, Folio 95, Finca 20842. PROCEDEMENTO: Aberto con varios criterios de adxudicación (concurso). ORZAMENTO BASE DE LICITACIÓN: 668.100,30 euros, máis o 18% de IVE por un importe de 120.258,05 euros, o que fai un prezo total de 788.358,35 euros, IVE incluido. PRESENTACIÓN DE PROPOSICIÓNS: Presentaranse no Rexistro do Concello de Brión, en horario de 9,00 horas a 14,00 horas, dentro do prazo de 15 días naturais contados a partir do seguinte ao da publicación deste anuncio de licitación no BOP. MÁIS INFORMACIÓN E ADQUISICIÓN DO PREGO DE CLÁUSULAS ADMINISTRATIVAS QUE REXEN A ENAXENACIÓN: Perfil de contratante do Concello: wwwconcellodebrion. org Brión, 4 de maio de 2012. O Alcalde. Asd. José Luis García García.
11/05/2012 | Administración LocalMunicipal
San Sadurniño
Delegación de funcións da Alcaldía

En San Sadurniño, a tres de maio de dous mil doce. Tendo prevista a miña ausencia do término municipal nos días comprendidos entre os días 8 e 13 do presente mes de maio, ámbolos dous incluidos. Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes. Informado en relación co asunto polo Secretario-Interventor deste Concello, esta Alcaldía 1º- Delegar todas as miñas funcións no Teniente de Alcalde Manuel Varela Mecías, entre os días 8 e 13 do presente mes de maio, ámbolos dous incluidos.2- Ordenar a publicación da presente Resolución no Boletín Oficial da Provincia, en cumprimento do previsto na Lei.3º.- Ordenar que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. Así o mando e asino, en San Sadurniño, na data arriba indicada. Ante mín, O SECRETARIO, Asdo.: Secundino García Casal. Asdo.: Miguel A. Arroyo Moreno.
11/05/2012 | Administración LocalMunicipal
Dodro
Corrección de erros do anuncio 2012/5198, publicado o día 9 de maio de 2012, no BOP número 87, relativo a “Resolución da Alcaldía de aprobación definitiva de expediente de prescrición colectiva número 01/2012”

Producido erro na inserción do anuncio 2012/5198, publicado o día 9 de maio de 2012, no BOP número 87, no que se omitiu parte do contido do anuncio, publícase de novo íntegramente como corrección de erros: “. Vista a resolución de Alcaldía de aprobación inicial do expediente de baixa de exercicios pechados por prescrición colectiva núm.01/2012 de: •Relación de obrigas recoñecidas e pendentes de pagamento anteriores a 02/03/2008, ascendendo o importe total desta relación á cantidade de 2.652,88 €. •Saldos contables procedentes de exercicios anteriores ao 02/03/2008, e que veñen arrastrándose como consecuencia dunha errónea contabilización das fases ADO sen contar con soporte documental nin terse realizados a prestación ou servizo, por un importe total de 4.718,81€. Visto o certificado negativo de rexistro da Secretaría de data 17 de abril de 2012, en canto a non presentación de alegacións contra a resolución de aprobación inicial do presente expediente núm.01/2012, publicada no BOP núm.55, de 20 de marzo de 2012. Tendo en conta o informe de Intervención e Tesourería de data 2 de marzo de 2012. Esta Alcaldía-Presidencia, en virtude do artigo 21.1. s) da Lei 7/1985, de 2 de abril, reguladora das bases de réxime local, adopta a seguinte RESOLUCIÓN: 1.- Aprobar definitivamente o expediente de baixa de exercicios pechados por prescrición colectiva de: Relación de obrigas recoñecidas e pendentes de pagamento anteriores a 02/03/2008, ascendendo o importe total desta relación á cantidade de 2.652,88 €: Saldos contables procedentes de exercicios anteriores a 02/03/2008, e que veñen arrastrándose como consecuencia dunha errónea contabilización das fases ADO sen contar con soporte documental nin terse realizados a prestación ou servizo, por un importe total de 4.718,81€. 2.- Publicar o acordo de aprobación definitiva no Boletín Oficial da Provincia de A Coruña para que sirva de notificación aos interesados. Dodro, 23 de abril de 2012 O alcalde A secretaria-interventora Valentín Alfonsín Somoza Mª de las Mercedes Fondevila Jaraíz “.
11/05/2012 | Administración LocalMunicipal
Ortigueira
Secretaría
Aprobación definitiva modificación Ordenanza fiscal número 17 reguladora da taxa pola prestación de servizos de piscina e instalacións deportivas

Aprobada inicialmente polo Pleno da Corporación, en sesión ordinaria realizada o día 09 de marzo de 2012, a modificación da Ordenanza fiscal Nº 17 reguladora da taxa pola prestación de servizos de piscina e instalacións deportivas, e estando sometido a información pública o devandito acordo polo prazo de trinta días hábiles, sen que durante o mesmo se presentasen reclamacións, considerase definitivamente adoptado o acordo referido, polo que se procede á publicación da citada modificación para os efectos da súa entrada en vigor. Las tarifas a aplicar serán las siguientes, expresadas en euros: 7.1.- COMPLEJO DEPORTIVO DE A PREGUIZA. Comprende los usos y actividades que se desarrollen en las instalaciones del Complejo Deportivo: piscina climatizada, gimnasio, sauna, pistas de pádel. Ortigueira, 02 de maio de 2012 O alcalde Asdo.: Rafael J. Girón Martínez
11/05/2012 | Administración LocalMunicipal
Neda
Anuncio de orde limpeza de parcela sita en Mourela Alta

Despois de intentarse sen efecto notificar aos interesados que se relacionan na táboa adxunta a orde de execución que segue para cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia e segundo dispón o artigo 59.5 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados aos que debe servir de notificación, informándoos de que: Nun prazo máximo de 15 días naturais, a contar do día seguinte a súa publicación no Boletín Oficial da Provincia, deberán proceder á limpeza de maleza e roza dos terreos da súa propiedade, cumprindo as condicións previstas nos artigos 9 e 199 da Lei 9/2002. En caso de incumprimento, procederase á execución subsidiaria ou á execución forzosa mediante a imposición de multas coercitivas de 300 a 6.000 €., reiterables ata lograr a execución do ordenado, sen prexuízo da apertura, no seu caso, do oportuno expediente sancionador. Vila de Neda, 3 de maio de 2012 O Alcalde.- Asdo/ José Ignacio Cabezón Lorenzo
11/05/2012 | Administración LocalMunicipal
Betanzos
Baixas no padrón por caducidade - ENCSARP 2012

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 9 de abril do 2012: “A Lei orgánica 14/2003, do 20 de novembro, mediante o seu artigo terceiro modificou, entre outros, o artigo 16 da Lei 7/1985, do 2 de abril, reguladora das bases de réxime local (en adiante LBRL). A dita modificación establece a renovación periódica, cada dous anos, das inscricións dos estranxeiros non-comunitarios sen autorización de residencia permanente no Padrón, así como a caducidade das ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, e en uso das atribucións que me confire o art.21.1. a) da LBRL, 1º.- Declarar a caducidade das inscricións no Padrón municipal de habitantes deste concello das personas que se relacionan a continuación, por non ter renovada a súa inscrición padroal no prazo, xa transcorrido, de dous anos, acordando así mesmo a súa baixa no referido padrón: 2º.- A declaración da baixa terá efecto na data de recepción da notificación á persona interesada, ou ben, na data de publicación da presente resolución no Boletín Oficial da Provincia, de ser necesaria tal publicación”. Betanzos, 4 de maio do 2012 O secretario Asdo.: Cristóbal Víctor Fraga Bermejo.
11/05/2012 | Administración LocalMunicipal
Noia
Rendas
Anuncio aprobación padróns taxas 2011 e padrón imposto de vehículos de tracción mecánica 2012

Confeccionados e aprobados definitivamente mediante resolución do alcalde de data 30 de abril de dous mil doce, os padróns de suxeitos pasivos por ocupación de terreos de dominio público do exercicio 2011 en concepto de Taxa ocupación con quioscos, Taxa ocupación con materiais, Taxa entrada vehículos e reserva de espazo, Taxa ocupación do subchán, chán e vóo da vía pública e Taxa pola ocupación da vía pública con carteis publicitarios, así como o padrón de suxeitos pasivos do Imposto de vehículos de tracción mecánica para o exercicio 2012. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria, facéndose público que o prazo de ingreso en período voluntario estará comprendido entre o día 2 de maio ata o 5 de xullo de 2012. Transcorrido dito prazo sen que o ingreso tivera lugar, as débedas serán esixidas polo procedemento de apremio e devengarán o recargo de apremio, xuros de mora e, no seu caso, as costas que se produzan. Contra a presente notificación poderase interpoñer o recurso de reposición recollido no art.14 do Real Decreto lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 2 de maio de 2012 O alcalde Asdo. Rafael García Guerrero
11/05/2012 | Administración LocalMunicipal
Miño
Aprobación padrón fiscal

Mediante decreto de Alcaldía de 3 de maio de 2012, aprobouse o padrón da taxa municipal de saneamento e de subministro de auga, correspondente ó primeiro trimestre do exercicio 2012, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. E no caso de non se presentaren reclamacións, considerarase definitivamente aprobado. Miño, 3 de maio de 2012 O alcalde, P. D., Resolución 711/2011 (20-06-2011) A concelleira da área de Servizos Económico-Financeiros, Servizos Administrativos e Persoal Asdo./ Eva Vilariño González
11/05/2012 | Administración LocalMunicipal
Vedra
Secretaría-Intervención
Padrón da taxa polo abastecemento de auga do primeiro trimestre de 2012

ANUNCIO Padrón da taxa por abastecemento de auga do primeiro trimestre de 2012 Configurado pola empresa Aquagest, Promoción Técnica e Financiera de Abastecementos de Auga, S. A., concesionaria do servizo de subministración domiciliaria de auga potable, o padrón da taxa correspondente ao 1.º trimestre de 2012, e aprobado pola Xunta de Goberno en sesión celebrada o 23/04/2012, exponse ao público na Secretaría deste Concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O prazo de ingreso en periodo voluntario é do 2 de abril ao 2 de xuño. Transcorrido o prazo indicado, iniciarase o período executivo. Vedra, 26 de abril de 2012. O ALCALDE Asdo. Carlos Martínez Carrillo
11/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20418. José Otero Freire. Concello de Santiago de Compostela

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 2 de maio de 2012 e como resultado do expediente incoado ó efecto, outorgóuselle á José Otero Freire, unha concesión dun caudal de auga de 0,128 l/s procedente dun manancial, situado no lugar de Sabugueira, na parroquia de Carballal (San Xulián), no concello de Santiago de Compostela (A Coruña), con destino a rega. Número Expte.: DH. A15.20418 Santiago de Compostela, 2 de maio de 2012 A subdirectora xeral de Xestión do Dominio Público Hidráulico Marjan Carin El Kadri. Mouloud Larruskain Saez de Eguilaz
11/05/2012 | Administración LocalMunicipal
Carnota
Expte. modificación créditos uno/2012

O presente expediente de modificación de créditos un/2012, foi aprobado con carácter inicial polo Pleno da Corporación por unanimidade (11), en sesión ordinaria de 04/05/2012, por un importe de 74.009,00€, dispoñendo a exposición ao público polo prazo de 15 días hábiles, mediante a publicación dun anuncio no B. O. P. para os efectos de reclamacións, segundo o establecido no artigo 38, en relación cos artigos 20 e 22 do Real decreto 500/1990, do 20 de abril. Se transcorrido o prazo citado non se formularan reclamacións, o expediente considerarase aprobado definitivamente sen necesidade de adoptar un novo acordo. No caso de que se presentaran, o Pleno disporá do prazo de un mes para resolvelas. O resumo por capítulos do dito expediente publícase no BOP como requisito previo para a súa entrada en vigor, segundo o establecido no artigo 20.5 do citado RD 500/1990 e os artigos 169 y 177 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. GASTOS- CAPÍTULOS-Orzamento prorrogado en vigor.1.- Gastos de persoal 2.124.150,47€ -08.948,83€ 2.115.201,64€ 2.- Gastos correntes 1.085.460,17€ -65.060,17€ 1.020.400,00€ 3.- Gastos Financeiros 70.500,00€ 70.500,00€ 4.- Transfer. Correntes 313.965,48€ 313.965,48€ 6.- Inversións Reais +74.009,00€ 74.009,00€ 7.- Transfer. Capital 8.- Activos Financeiros 9.- Pasivos Financeiros 130.000,00€ 130.000,00€ TOTAL 3.724.076,12€ 3.724.076,12€ Carnota a 9 de Maio do 2012 O ALCALDE Asdo. Ramón Noceda Caamaño
11/05/2012 | Administración LocalMunicipal
Mesía
Exposición pública expediente ampliación do cemiterio parroquial de San Mamede de Lanzá

Cumprindo o disposto no artigo 52 do Regulamento de policía sanitaria mortuoria da Comunidade Autónoma de Galicia, exponse ó publico o expediente de “Ampliación do cemiterio parroquial de San Mamede de Lanzá”, promovido pola Asociación de Veciños de Lanzá representada por D. Ramon Pascual Burrull Estella, polo prazo de QUINCE DÍAS, contados a partir do seguinte á publicación deste anuncio no Boletín Oficial da Provincia. O expediente completo permanecerá exposto nas oficinas municipais do Concello de luns a venres, en horario de 8:00 a 15:00 horas. MESÍA, 4 de maio de 2012. O alcalde, Mariano Iglesias Castro.
11/05/2012 | Administración LocalMunicipal
Santiago de Compostela
Urbanismo
Anuncio de información pública LAP/114/2012

UNIVERSIDADE DE SANTIAGO DE COMPOSTELA solicitou licenza de apertura para CENTRO DE INVESTIGACIÓN DE BIOMEDICINA EXPERIMENTAL na Rúa ANTONIO RAMA SEOANE (DE) - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as personas que se encontren afectadas poidan formular por escrito as reclamacións que consideren pertinentes. O correspondente expediente LAP/114/2012 pode consultarse no Negociado de Aperturas deste Concello. Santiago de Compostela, 02 de maio de 2012 A Concelleira delegada de Urbanismo Asdo: María Pardo Valdés
11/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29036. Eider Monelos Gómez. Santiago de Compostela

ANUNCIO INFORMACIÓN PÚBLICA CLAVE: DH. W15.29036 Dna. Elier Maortua Halioui, con DNI n.º XXXXXXXXX, en representación de Dna. Isabel Noya Seoane, con DNI L-XXXXXXXXX, e con enderezo na rúa Mallou, n.º 9, 15703 Santiago de Compostela. Solicita AUTORIZACIÓN para a execución dun peche na parcela n.º 1451 da zona de concentración parcelaria de San Miguel dos Agros, no lugar de Tarrío de Arriba, parroquia de San Caetano, concello de Santiago de Compostela. Segundo a inscrición da propiedade esta parcela tería polo norte (ao outro lado dun afluente do río Sarela) a parcela n.º 507 de Evelio Guglielmino Guarnieri e outros, polo lado sur, a parcela 508 de Lorena Soledad Sanjinez Chelhi e outros; polo leste, a parcela 509 de Antonio Suárez Banzas, tendo polo oeste como lindeiro o camiño de concentración parcelaria que une o núcleo dos Vilares co camiño municipal que vai cara a parroquia de Grixoa. Os traballos consisten na intención de consolidar, recuperar e arranxar o peche existente. No linde co camiño, o peche será tipo A, con bloques de formigón en tres ringleiras (incluídas cimentación), ata unha altura sobre a rasante de 0,40 m, baseando nestes bloques postes metálicos de 3 cm de diámetro que suxeitan unha tela de maia de arame electrosoldado plastificada en cor verde oscuro, ata totalizar unha altura máxima de 2,10 m entre coroación do peche e rasante do terreo natural. Nos outros lindeiros, incluíndo o que se atopa máis próximo ao regato, o peche será do tipo B, e terá a base de pedra do país en vez de bloques, sendo as dimensións desta de 0,50 m de groso, e a altura de 0,60 m respecto ao terreo natural, resto de características semellantes ao peche A. Preténdese arranxar tamén o interior da parcela xa que nos últimos invernos sufriu a caída de algúns dos seus árbores, e preparala para acondicionamento agrícola. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 25 de abril de 2012. O xefe do servizo territorial Ángel Gómez Rey
11/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29301. SAT Domés número 1019 Xuga. O Pino

ANUNCIO INFORMACIÓN PÚBLICA CLAVE: DH. W15.29301 SAT DOMÉS, n.º 1019 XUGA, con CIF 15685555 e con enderezo en Vilaseco, n.º 16, Lardeiros, 15887 O Pino (A Coruña). Solicita AUTORIZACIÓN para realizar un peche das parcelas 236 e 1010 do polígono 507 da concentración parcelaria de San Estevo de Medín, concello do Pino, en zona de policía dun regato sen nome. O peche realizarase mediante estacas de madeira e arame de espiño. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 25 de abril de 2012. O xefe do servizo territorial Ángel Gómez Rey
11/05/2012 | Administración LocalMunicipal
Carnota
Expte. modificación créditos dous / 2012

O presente expediente de modificación de créditos dous/2012, foi aprobado con carácter inicial polo Pleno da Corporación por unanimidade, en sesión ordinaria de 04/05/2012, dispoñendo a exposición ao público polo prazo de 15 días hábiles, mediante a publicación dun anuncio no B. O. P. para os efectos de reclamacións, segundo o establecido no artigo 38, en relación cos artigos 20 e 22 do Real decreto 500/1990, do 20 de abril. Se transcorrido o prazo citado non se formularan reclamacións, o expediente considerarase aprobado definitivamente sen necesidade de adoptar un novo acordo. No caso de que se presentaran, o Pleno disporá do prazo de un mes para resolvelas. O resumo por capítulos do dito expediente publícase no BOP como requisito previo para a súa entrada en vigor, segundo o establecido no artigo 20.5 do citado RD 500/1990 e os artigos 169 y 177 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. Estado de situación dos créditos definitivos no día de hoxe, unha vez incorporado o expediente de modificación de créditos número 2/2012 GASTOS- CAPÍTULOS-Orzamento prorrogado en vigor.1.- Gastos de persoal 2.115.201,64€ -439.685,66€ 1.675.515,98€ 2.- Gastos correntes 1.020.400,00€ +499.685,66€ 1.520.085,66€ 3.- Gastos Financeiros 70.500,00€ 70.500,00€ 4.- Transfer. Correntes 313.965,48€ -60.000,00€ 253.965,48€ 6.- Inversións Reais 74.009,00€ 74.009,00€ 7.- Transfer. Capital 8.- Activos Financeiros 9.- Pasivos Financeiros 130.000,00€ 130.000,00€ TOTAL 3.724.076,12€ 3.724.076,12€ Carnota a 9 de Maio do 2012 O Secretario Asdo. Carlos Bousoño López
10/05/2012 | Administración LocalMunicipal
Pontedeume
Anuncio delegación da Alcaldía-Presidencia

Por Resolución ditada o 2 de maio de 2012, esta alcaldía acordou a delegación do exercicio da competencia para a celebración de matrimonio civil na concelleira da Corporación Municipal dona Amelia Concepcion Lucia Vanesa Cappelletti Trasviña, para o casamento previsto ás 13:00 horas do día 12 de maio de 2012. O que se publica en cumprimento do diposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, o 3 de maio de 2012 O alcalde Gabriel Torrente Piñeiro
10/05/2012 | Administración LocalMunicipal
Carnota
Baixas de oficio no padrón municipal de habitantes

Mediante resolución da Alcaldía de data 09/04/2012, unha vez recibido o informe favorable do Consello Provincial de Empadroamento, ordenouse a baixa de oficio no Padrón Municipal de Habitantes das persoas que de seguido se relacionan, de conformidade co establecido no artigo 72 do Regulamento de poboación e demarcación territorial das entidades locais, por figuraren empadroadas incumprindo os requisitos establecidos no artigo 54 do regulamento citado: Debido a que non foi posible practicar a notificación no enderezo das persoas interesadas, faise por medio deste anuncio, de conformidade co artigo 59.5 da Lei 30/1992, de 26 de novembro, e comunícaselle que contra a citada resolución, que pon fin á vía administrativa, poderase interpoñer os seguintes recursos: - Con carácter potestativo, o recurso de reposición ante o mesmo órgano que ditou a presente resolución, no prazo de un mes, a contar dende o día seguinte ó da notificación, nos termos establecidos nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. - Contra a resolución expresa do recurso de reposición poderá interpoñer o recurso contencioso administrativo de conformidade co disposto no artigo 46 da Lei 29/1998, do 13 de xullo, reguladora da xurisdición contencioso administrativa, no prazo de dous meses contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. - Directamente un recurso contencioso administrativo no prazo de dous meses contados a partir dende o día seguinte ao da notificación do presente acordo, na forma prevista na lexislación da dita xurisdición contencioso administrativa. - Calquera outro recurso que estime procedente. Carnota, 3 de maio de 2012 O alcalde Ramón Noceda Caamaño
10/05/2012 | Administración LocalMunicipal
Vedra
Secretaría-Intervención
Edicto da conta xeral do exercicio de 2011

EDICTO Formulada e rendida a conta xeral do orzamento desta Corporación correspondente ó exercicio de 2011, e informada pola Comisión de Economía e Especial de Contas, exponse ao público, cos documentos que a xustifican, na Secretaría desta entidade por espacio de quince días hábiles, contados a partir do seguinte ó da inserción do presente edicto no Boletín Oficial da Provincia, para que os interesados lexítimos poidan examinala e formular por escrito os reparos e observacións que estimen pertinentes, durante o citado prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, e 212.3 do Real decreto lexislativo 2/2004, do 5 de marzo. Vedra, 26 de abril de 2012. O alcalde Asdo.: Carlos Martínez Carrillo
10/05/2012 | Administración LocalMunicipal
Santiso
Trámite de audiencia expediente declaración prescripción de obrigas

Téndose instruído polos servicios competentes deste Concello expediente de declaración de prescripción de obrigas que se detallan no anexo que figura ao pé deste anuncio, se convoca, por plazo de vinte días, a fin de que quenes poideran terse por interesados no dito expedeinte, poidan comparecer e formular cantas alegacións, suxestións ou reclamamcións teñan por conveniente. O presente anuncio servirá de notificación aos interesados, en caso de que non poida efectuarse a notificación persoal do outorgamento do trámite de audiencia. En Santiso, o 27 de abril de 2012. O ALCALDE Asdo.: Fernando Suárez Cortiñas
10/05/2012 | Administración LocalMunicipal
Cambre
Delegación de funcións

Por esta Alcaldía, con data 30 de abril de 2012, ditouse a resolución que se transcribe a continuación: “Por motivos persoais non podo exercer as miñas funcións de alcalde o día 3 de maio do ano que andamos, polo que, de conformidade con establecido no artigo 60 de Regulamento orgánico municipal, RESOLVO: Primeiro. –Delegar a totalidade de funcións que ostenta esta Alcaldía na primeira tenente de alcalde, dona María Jesús González Roel, que as exercerá durante o período anteriormente citado. Segundo. –Notifíquese a presente resolución á interesada, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello.” Cambre, 30 de abril de 2012. O alcalde Manuel Rivas Caridad
10/05/2012 | Administración LocalMunicipal
Fene
Secretaría
Anuncio de apertura de información pública

Anuncio de apertura de información pública Solicitada licenza por SUYMETAL ARANGUDE, S. L. para a apertura e construcción dunha planta de reciclaxe de chatarra e refugallos de metal, incluíndo unha nave para a clasificación de residuos, para a actividade de comercio por xunto de chatarra e produtos de refugallo na parcela B-1 do polígono industrial Vilar do Colo, Fene, en cumprimento do disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, o expediente sométese a información pública por un prazo de vinte días hábiles, que comezará a contar desde a última das publicacións deste anuncio no BOP e no DOG, para que quen se vexa afectado dalgún modo pola actividade presente as alegacións que considere pertinentes, podendo examinarse o expediente no departamento municipal de urbanismo. O que se fai público para xeral coñecemento. Fene, 30 de abril de 2012. O alcalde Asdo.-Gumersindo P. Galego Feal